#75verjaarsdagkoek 4: Kanya Hunt se haselneutkoek met rooifluweel-roosversiering | rooi rose#75verjaarsdagkoek 4: Kanya Hunt se haselneutkoek met rooifluweel-roosversiering | rooi rose
#75verjaarsdagkoek 4: Kanya Hunt se haselneutkoek met rooifluweel-roosversiering
Ons het bekende bobaasbakkers gevra om elk ’n asemrowende verjaardagkoek te bak om ‘rooi rose’ se 75ste verjaardag te vier. Hier is Kanya Hunt se haselneutkoek met rooifluweel-roosversiering. Stem vir jou gunsteling-verjaarsdagkoek op ons facebook-blad en wen groot pryse. Gebruik #75verjaarsdagkoek. Deur Vickie de Beer. Foto’s deur Charles Russell en Lee Schwagele van CRPhotographic
• 225 g koekmeel
• 75 g mielieblom
• 100 g haselneute, fyngemaal, met of sonder skil
• 125 g botter by kamertemperatuur
• 4 ekstra groot eiers, geskei, by kamertemperatuur
• knypie kremetart
• 125 ml (½ k) koue kraanwater
• 250 g botter by kamertemperatuur
• 15 ml (1 e) vanieljegeursel
• 60 g kakaopoeier
• 500-800 g versiersuiker, gesif
• 2,5-5 ml rooifluweel kleursel van Rolkem of rooi kleursel na smaak
1 Voorverhit die oond tot 175 °C. Voer drie 20 cm-koekpanne met bakpapier uit.
2 Sif die koekmeel, mielieblom, bakpoeier en sout saam. Sommer 3 tot 4 keer as jy kan. Meng met die fyngemaalde haselneute. Hou eenkant.
3 Room die botter en 2/3 van die suiker goed tot liggeel. Voeg die eiergele een vir een saam met die vanieljegeursel by. Klop goed tot donserig.
4 In ’n aparte, skoon bak, temper die eierwitte eers met ’n knippie sout en kremetart en klits tot die sagtepuntstadium. Voeg die res (100 g) van die strooisuiker lepel vir lepel by soos wanneer jy ’n meringue maak. Klits net tot ’n blink stywe meringue, nie droog nie.
5 Vou die meelmengsel in die bottermengsel om die beurt met die koue water.
6 Vou dan die meringue in drie dele by die meel- en bottermengsel tot net gemeng. Pasop vir oormeng.
7 Verdeel gelyk tussen die drie panne en bak vir 30 min. of tot ’n toetspen skoon uitkom. Koel af op afkoelrakkies.
8 Om die rooifluweelversiering te maak: room die botter en roomkaas goed tot lig en donsig. Voeg die geursel en kakaopoeier by en klop goed. Voeg versiersuiker geleidelik by tot die korrekte dikte waarmee jy wil werk. Die rooi kleursel word ook bygevoeg na smaak.
9 Versier met rooifluweelversiering op jou manier. Ek het rose gespuit met nommers 126 en 127 blomblaarbuise en sommer aangevul met groen botterversiering om blare te spuit met ’n nr. 366-blaarbuis. Die blomknoppe is met ’n nr. 11 ronde buis gespuit.
Verjaarsdagkoek 1: Tina Bester se witsjokoladekoek
Verjaarsdagkoek 2: Wessels van Vuuren se rooiwyn-sjokoladekoek
Verjaarsdagkoek 3: Katelin Williams se gebakte Alaska-koek
Verjaarsdagkoek 5: Martjie Malan se framboo-en-suurlemoenkoek
Verjaarsdagkoek 6: Corli Botha se maklike verjaarsdagkoek met bessie-coulis en outydse melkversiersel
Resepte uit 1951
23/03/2017 at 2:36 pm
Ek is op soek na Sonja Jordt se Troukoek resep (vir Tarien van Egoli) van 1997. Indien u my kan help, sal ek dit hoog op prys stel. Dit was my troukoek 20 jaar terug en wil graag vir ons 20ste huweliksherding weer die koek laat bak. Ek is bereid om te betaal vir die resep asb.
083 539 6844
Hierdie koek het al die bestanddele so na my hart!
Venesië vir beginners: deel 2
Venesië vir beginners: deel 1
Wen dubbelkaartjies na ‘Cape HOMEMAKERS Expo’